**САЧУВАЈМО НАШУ ПЛАНЕТУ**

|  |  |  |
| --- | --- | --- |
| **ФОНД ЧАСОВА** | **недељно** | 1 |
| **годишње** | 36 |
| **ЦИЉ** | **Циљ** учења слободне наставне активности Сачувајмо нашу планету јесте развијање функционалне писмености из области заштите животне средине, разумевање односа човек – природа са циљем бољег схватања света који га окружује, лакше сналажење у природном и социјалном окружењу и формирање одговорног и активног појединца у циљу разумевања и примене концепта одрживог развоја. |

|  |  |  |  |
| --- | --- | --- | --- |
| **ОБЛАСТ/ТЕМА** | **ИСХОДИ**По завршеној области/теми ученик ће бити у стању да: | **САДРЖАЈИ ПРОГРАМА** | **НАЧИНИ И ПОСТУПЦИ ЗА ОСТВАРИВАЊЕ ПРОГРАМА** |
| **ПОЛОЖАЈ И УЛОГА ЧОВЕКА У ПРИРОДИ****ПРИРОДНА БОГАТСТВА (РЕСУРСИ) И ОДРЖИВО КОРИШЋЕЊЕ** | – наведе основне појмове о животној средини;– наведе примере утицаја човека на животну средину;– уочи узрочно-последичне везе и односе на релацији човек и животна средина;– препозна проблеме у локалној средини на основу концепта одрживог развоја;– активно и одговорно управља и решава интегративне пројектне задатке;– повезује хоризонтално и вертикално знања о одрживом коришћењу ресурса и користи холистички приступ у решавању проблема одрживог развоја;– развија ставове и вредности о очувању животне средине кроз решавање проблема на локалитету;– емоционално реагује на проблеме локалног окружења;– схвати и разуме поделу и значај природних ресурса– разликује обновљиве од необновљивих природних ресурса;– препозна и наводи примере обновљивих и необновљивих природних ресурса;– критички се односи према нерационалном коришћењу необновљивих природних ресурса; | Основни појмови из области животне средине.Утицај човека на животну средину.Концепт одрживог развоја.Спровођење акција у заштити и очувању животне средине (мали пројекти).Природни ресурси (богатства) – дефиниција, подела и значај.Обновљиви и необновљиви природни ресурси.Жива бића као природни ресурс (мали пројекти).Одрживо коришћење ресурса. | За сваку тему наставник треба да припреми што више различитих материјала који имају функцију подстицаја, мотивисања ученика за рад на њима. Поред материјала (филмови, слике, приче, новински текстови...), то могу бити гостовања стручњака за дату област или посета установама. Избор подстицаја треба да одговара теми, узрасту ученика и њиховим интересовањима. Програм се не базира на коришћењу уџбеника и дидактичких материјала који су специјализовано за њих направљени, већ се ученици подстичу да користе што различитије изворе информација и да имају према њима критички однос. Циљ је оснажити ученике да развијају своје компетенције у раду са подацима.ИКТ у настави користити кроз различите изворе информација, презентације, филмове, израду плаката… анализу података, табела, узраду графикона |
| **ИЗВОРИ И ПОСЛЕДИЦЕ ЗАГАЂИВАЊА ЖИВОТНЕ СРЕДИНЕ** | – наведе изворе и последице загађења природне средине– разликује изворе и врсте загађења;– анализира из различитих углова утицај загађења на живи свет;– разврстава изворе загађења;– истражи изворе загађења у локалној средини;– наведе примере последица стварања озонских рупа и других глобалних проблема на животну средину;– уочава узрочно последичне везе између глобалних и локалних проблема загађења и очувања природне средине;– уочи повезаност природних, социјалних и економских фактора у очувању животне средине;– креира решења за смањење загађења од отпада у оквиру пројеката;– користи методе и алате истраживања на терену;– прикупља податке из различитих извора уз критичко сагледавање и доношење закључка; | Појам, извори и врсте загађивања.Глобалне промене и глобалне последице.Озонске рупе и последице на животну средину.Смањење загађења од отпада. |
| **БИОДИВЕРЗИТЕТ И ГЕОДИВЕРЗИТЕТ** | – разликује биодиверзитет од геодиверзитета;– идентификује и објашњава факторе који доводе до угрожавања биодиверзитета и геодиверзитета;– процењује негативан утицај појединих фактора на биодиверзитет и геодиверзитет у локалној средини;– наводи примере заштите биодиверзитета и геодиверзитета;– креира истраживачке задатке;– користи ИКТ приликом прикупљања информација и представљања резултата истраживања о геодиверзитету и биодиверзитету;– ради у тиму, размењује мишљење и учествује у акцијама очувања животне средине;– објашњава резултате истраживања повезаности геодиверзитета и биодиверзитета. | Дефиниција биодиверзитета и геодиверзитета.Угрожавање биодиверзитета и геодиверзитета.Заштита биодиверзитета и геодиверзитета. |

**ГЛОБАЛНИ (ГОДИШЊИ) ПЛАН ПО МЕСЕЦИМА**

|  |  |  |  |  |  |
| --- | --- | --- | --- | --- | --- |
| **ОБЛАСТ** | **МЕСЕЦ** | **ОБРАДА** | **УТВРЂ.** | **ОСТАЛО** | **СВЕГА** |
| **IX** | **X** | **XI** | **XII** | **I** | **II** | **III** | **IV** | **V** | **VI** |
| 1. | Положај и улога човека у природи | 4 |  4 |  2 |   |   |   |   |   |   |   | 4 |  | 6 | 10 |
| 2. | Природна богатства и одрживо коришћење |  |  | 2 |  4 | 2  |   |   |   |   |   | 3 |  | 5 | 8 |
| 3. | Извори и последице загађивања животне средине |   |  |  |   |   |  4 |  4 |  1 |   |   | 4 |  | 5 | 9 |
| 4.  | Биодиверзитет и геодиверзитет |   |   |  |   |   |  |   |  2 | 4  | 3  | 4 |  | 5 | 9 |
|  |  | **УКУПНО:** | 15 |  | 21 | 36 |

**КЉУЧНИ ПОЈМОВИ:** природа, природни ресурси, природна богатства, животна средина, загађивање, биодиверзитет, геодибверзитет

**АКТИВНОСТ НАСТАВНИКА** усмерава рад, упућује, тражи податке, даје савете, подршку…

**АКТИВНОСТ УЧЕНИКА** истражује, обрађује податке, учествује у акцијама, иницира акције, даје предлоге, сарађује…

**ОПШТЕ МЕЂУПРЕДМЕТНЕ КОМПЕТЕНЦИЈЕ:** Компетенција за целоживотно учење, Естетичка компетенција, Решавање проблема, Комуникација, Сарадња, Рад са подацима и информацијама, Дигитална компетенција, Одговорно учешће у демократском друштву, Предузимљивост и оријентација ка предузетништву, Одговоран однос према здрављу, Одговоран однос према околини

**УПУТСТВО ЗА ФОРМАТИВНО И СУМАТИВНО ОЦЕЊИВАЊЕ**

Имајући у виду концепт програма, исходе и компетенције које треба развити, процес праћења и вредновања ученичких постигнућа се темељи на целовитом (холистичком) приступу и подстицању индивидуалног развоја и развијање свих потенцијала ученика (когнитивни, афективни и психомоторички домен).

Наставник треба континуирано да прати напредак ученика, који се огледа у начину на који ученици учествују у активностима, како прикупљају податке, како предвиђаjу последице, како критички промишљаjу, чиме се руководе у процесу доношења одлука, како комуницираjу. Вредновање ученичких постигнућа врши се у складу са *Правилником о оцењивању ученика у основном образовању и васпитању,* а успех се изражава описно (*истиче се, добар*и*задовољава).* Ученици свакако треба унапред да буду упознати шта ће се и на коjи начин пратити и вредновати. Ученик је активни субјект у процесу учења, вредновања и самовредновања сопствених постигнућа. Сама природа и концепција предмета и потенцирање на активном, пројектном и истраживачком приступу у стицању ученичких компетенција наглашава формативно оцењивање. Оно се исказује кроз: опис постигнућа ученика, опис ангажовања ученика у настави и препоруке за даље напредовање.

**ПРЕПОРУЧЕНИ НАЧИН ПРИЛАГОЂАВАЊА ПРОГРАМА УЧЕНИКУ СА ИЗУЗЕТНИМ СПОСОБНОСТИМА**

Сложенији задаци, више различитих извора за учење, самостални пројекти…

**ПРЕПОРУКЕ ЗА ПРИПРЕМУ ИНДИВИДУАЛНОГ ОБРАЗОВНОГ ПЛАНА ЗА УЧЕНИКЕ КОЈИМА ЈЕ ПОТРЕБНА ДОДАТНА ОБРАЗОВНА ПОДРШКА, КОЈИ СЕ СА ЗАКАШЊЕЊЕМ УКЉУЧУЈУ У ОБРАЗОВНИ ПРОЦЕС**

За слободну активност ученику прилагодити, у зависности од степена потребне подршке, услове рада, материјале, доступне садржаје за рад, садржај рада, укључити и вршњачко учење и помоћ другова.